ทองเปิดตลาด ราคาไม่เปลี่ยนแปลงแท่งขาย 28,150 บาท
ราคาทองคำในประเทศเปิดตลาดราคาไม่เปลี่ยนแปลง ทองแท่งขายออก 28,150 บาท รูปพรรณ ขายออก 28,650 บาท ขณะที่ค่าเงินบาทคาดแกว่งในกรอบ 33.25 - 33.40 บาท/ดอลลาร์
23 ส.ค. 2564

เมื่อวันที่ 23 ส.ค. 64 สมาคมค้าทองคำรายงานราคาทองคำประจำวันเปิดตลาดราคาไม่เปลี่ยนแปลง โดยทองแท่งรับซื้อ 28,050 บาท ขายออก 28,150 บาท ทองรูปพรรณ รับซื้อ 27,545.72 บาท ขายออก 28,650 บาทขณะที่ ค่าเงินบาทเปิดตลาดเช้านี้อยู่ที่ระดับ 33.33 บาท/ดอลลาร์ แข็งค่าเล็กน้อยจากเย็นวันศุกร์ที่ปิดตลาดที่ระดับ 33.36 บาท/ดอลลาร์นักวิเคราะห์การเงินระบุว่า เช้านี้เงินบาทแข็งค่าเล็กน้อยจากวันศุกร์ เนื่องจากทั้งดอลลาร์สหรัฐและเงินเยนช่วงนี้ปรับตัวอ่อนค่า เนื่องจากตลาดเปิดรับ ความเสี่ยงมากขึ้น อย่างไรก็ดี สำหรับการเคลื่อนไหวของค่าเงินบาทวันนี้ไม่มีปัจจัยอะไรมากเป็นพิเศษ เป็นไปตามแรงซื้อขายระหว่างวันขณะที่วันนี้ตลาดรอดูการรายงานภาวะการค้าระหว่างประเทศ (ส่งออก-นำเข้า) เดือนก.ค.64 จากกระทรวงพาณิชย์ และสถานการณ์การระบาดของไวรัสโควิดในประเทศ ซึ่งวันนี้ยอดผู้ติดเชื้อเริ่มลดลงมาอยู่ที่ระดับ 17,000 คน ถือว่าเป็น sentiment ที่ดีคาดว่า วันนี้เงินบาทจะเคลื่อนไหวในกรอบ 33.25 - 33.40 บาท/ดอลลาร์